腰果朱古力曲奇外表烏黑，但朱古力味極之香濃，咬落又鬆脆，而且，曲奇內佈滿大大細細嘅腰果粒及朱古力粒，腰果既香且脆，稱得上上佳之作。所以，絕對唔好睇少一啲殘疾人士嘅能力，只要好好訓練，一樣做出成果。從附件嘅單張，見佢哋有一款新產品「抹茶曲奇」，可能在你嚟講抹茶曲奇無咩特別，周街曲奇店都有得買，再細心留意，原來依件抹茶曲奇喺由京都凱悅酒店首席餅師於年初嚟香港訓練一班愛烘焙團隊所製作而成，背後故事真不小。